Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για την τροποποίηση του κανονισμού (ΕΟΚ) αριθ. 805/68 περί κοινής οργανώσεως της αγοράς στον τομέα του βοείου κρέατος (94/C 83/24)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η εφαρμογή του νέου καθεστώτος των πριμοδοτήσεων που καθιερώθηκε από τη μεταρρύθμιση της κοινής γεωργικής πολιτικής δημιούργησε ορισμένα πρόσθετα προβλήματα στην περίπτωση χορηγήσεως της ειδικής πριμοδοτήσεως που προορίζεται για τους παραγωγούς που κατέχουν άρρενα βοοειδή 7 ότι πρέπει, συνεπώς, να προσαρμοστεί ο κανονισμός (ΕΟΚ) αριθ. 805/68 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 3611/93 (2) 7

ότι, σύμφωνα με το άρθρο 4β παράγραφος 2 του κανονισμού (ΕΟΚ) αριθ. 805/68, η ειδική πριμοδότηση μπορεί να χορηγηθεί για δεύτερη φορά εφόσον το ζώο φθάσει την ηλικία των 22 μηνών 7 ότι η διευκόλυνση αυτή μπορεί να παροτρύνει ορισμένους παραγωγούς να συνεχίσουν την πάχυνση των μη ευνουχισμένων αρσενικών βοοειδών τους με μοναδικό στόχο να λάβουν τη δεύτερη πριμοδότηση 7 ότι, για τα βαριά σφάγια που προκύπτουν από την πρακτική αυτή, διαπιστώθηκε ότι οι δυνατότητες διαθέσεως είναι μάλλον περιορισμένες και προκαλούν ανεπιθύμητη αύξηση των παραγόμενων ποσοτήτων βοείου κρέατος 7 ότι πρέπει, συνεπώς, να χορηγηθεί η ειδική πριμοδότηση για τα μη ευνουχισμένα αρσενικά βοοειδή μία μόνο φορά κατά τη διάρκεια της ζωής των ζώων αυτών, και αυτό πριν φθάσουν την ηλικία των 22 μηνών 7

ότι η επιλογή του 1992 ως έτους που μπορεί να περιληφθεί στα έτη αναφοράς για τον καθορισμό του περιφερειακού ανώτατου ορίου οδήγησε, σε ορισμένα μέρη της Κοινότητας, σε αισθητή αναπάντεχη αύξηση των αιτήσεων για τη χορήγηση πριμοδοτήσεων σε σχέση με τα προηγούμενα έτη 7 ότι, από τη μελλοντική εφαρμογή εξαιρετικά υψηλών περιφερειακών ανώτατων ορίων, διακυβεύεται η πραγματοποίηση του ελέγχου της παραγωγής, που είναι ένας από τους πρωταρχικούς στόχους της μεταρρύθμισης 7 ότι πρέπει, συνεπώς, να μην γίνει αποδεκτό το 1992 ως έτος αναφοράς και να αντικατασταθεί από το 1989,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 805/68 τροποοιείται ως εξής:

1. Στο άρθρο 4β, η παράγραφος 2 αντικαθίσταται από το ακόλουθο κείμενο:

«2. Η πριμοδότηση χορηγείται το πολύ:

α) μία φορά κατά τη διάρκεια της ζωής κάθε μη ευνουχισμένου αρσενικού βοοειδούς ηλικίας από 10 έως 21 μηνών 7

β) δύο φορές κατά τη διάρκεια της ζωής κάθε ευνουχισμένου αρσενικού βοοειδούς,

- την πρώτη φορά όταν φθάνει την ηλικία των δέκα μηνών,

- τη δεύτερη φορά μετά την ηλικία των 22 μηνών.

Για να δικαιούται της πριμοδοτήσεως, κάθε αρσενικό ζώο για το οποίο υποβάλλεται αίτηση πρέπει να κατέχεται από τον παραγωγό για πάχυνση κατά τη διάρκεια μιας περιόδου η οποία θα καθοριστεί.».

2. Στο άρθρο 4β παράγραφος 3 τρίτο εδάφιο, το στοιχείο β) αντικαθίσταται από το ακόλουθο κείμενο:

«β) "περιφερειακό ανώτατο όριο": ο αριθμός των ζώων που έχει επωφεληθεί, σε μία περιοχή και για ένα έτος αναφοράς, από την ειδική πριμοδότηση 7 ως έτος αναφοράς τα κράτη μέλη μπορούν να επιλέξουν τα έτη 1989, 1990 ή 1991 για το σύνολο της επικρατείας τους. Τα κράτη μέλη ενημερώνουν την Επιτροπή, πριν από τις 31 Ιουλίου 1994, για το έτος αναφοράς που έχουν επιλέξει.».

Άρθρο 2

Ο παρών κανονισμός αρχίζει να ισχύει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 328 της 29. 12. 1993, σ. 7.